nahid-hub/BLUGE-bengali-wikipedia-section-title-prediction huggingface dataset:
১৪ই জুলাই ম্যাকডোনাল্ডের নেতৃত্বে ব্রিটিশ সেনাবাহিনী লাসা শহরের দিকে যাত্রা শুরু করে। আড়াই মাসের পূর্বের রণভূমি কারো গিরিবর্ত্ম পার করার সময় গুর্খা সিপাহীদের সঙ্গে একদল তিব্বতী যোদ্ধার লড়াই ঘটে, কিন্তু তিব্বতীরা পিছু হটতে বাধ্য হলে তারা যাত্রাপথের সমস্ত গ্রামগুলিকে খালি করে খাবার ও গৃহপালিত পশু সরিয়ে পোড়ামাটি নীতি অবলম্বন করে। ব্রিটিশ সেনাবাহিনী য়ার-'ব্রোগ-গ্যু-ম্ত্শো () হ্রদ পেরিয়ে নাকার্তসের দুর্গে উপস্থিত হলে লাসা থেকে একদল প্রতিনিধিদল মধ্যস্থতা করতে আসেন। ম্যাকডোনাল্ড এই মধ্যস্থতায় রাজী থাকলেও ইয়ংহাজব্যান্ড লাসায় মধ্যস্থতা করার ইচ্ছে প্রকাশ করেন। ৩রা আগস্ট তারা লাসা পৌঁছে খবর পান যে, ত্রয়োদশ দলাই লামা শহর ছেড়ে মঙ্গোলিয়া পলায়ন করেছেন। আম্বান ইয়ু তাই ব্রিটিশদের শহরে নিয়ে যান, কিন্তু তাদের জানান যে, তাকে মধ্যস্থতা করার কোন রকম অধিকার দেওয়া হয়নি। ধীরে ধীরে তিব্বত সরকারের মন্ত্রিপরিষদ মধ্যস্থতা করার জন্য নতি স্বীকার করতে বাধ্য হয়। ইয়ংহাজব্যান্ড স্বয়ং চুক্তিপত্র রচনা করেন এবং ৪ঠা সেপ্টেম্বর তিব্বতের রাজপ্রতিনিধি ব্লো-ব্জাং-র্গ্যাল-ম্ত্শান () ও জাতীয় পরিষদ এই চুক্তিতে স্বাক্ষর করেন।

এই চুক্তি অনুসারে ব্রিটিশরা ইয়াদং, গ্যানৎসে ও গার্তোক অঞ্চলে বাণিজ্য করার অনুমতি লাভ করে, তিব্বত ও সিক্কিমের সীমান্ত নির্দিষ্ট হয়, তিব্বত সরকার প্রায় ৭,৫০০,০০০ টাকার সমপরিমাণ অর্থ দিতে বাধ্য থাকে এবং তিব্বতের সঙ্গে অন্যান্য বৈদেশিক শক্তির সম্পর্ক নিষিদ্ধ হয়। ক্ষতিপূরণ লাভ না করা পর্যন্ত চুম্বি উপত্যকা ব্রিটিশদের শাসনাধীনে থাকার কথাও বলা হয়। তিব্বতীদের পক্ষে বিশাল আর্থিক ক্ষতিপূরণ একটি কঠিন সমস্যা হয়ে দাঁড়ায়। যদিও ব্রিটিশ সরকারের পক্ষ থেকে দরিদ্র তিব্বতীতের সামর্থ্যানুযায়ী ক্ষতিপূরণের কথা বলা হলেও ইয়ংহাজব্যান্ড নিজেই এই অঙ্ক অনেকটা বাড়িয়ে দেন। লাসা শহরে প্রবেশ করে তিব্বত সরকারকে রাজনৈতিক উপদেশ দেওয়ার অধিকার থাকবে, গ্যানৎসে শহরে এরূপ একটি ব্রিটিশ বাণিজ্য দপ্তর খোলার দাবীও তিনি করেন। ১৯০৪ থেকে ১৯৪৪ খ্রিষ্টাব্দ পর্যন্ত গ্যানৎসে শহরে একটি ব্রিটিশ বাণিজ্য দপ্তর চালু থাকে। ১৯৩৭ খ্রিষ্টাব্দে লাসা শহরে এই দপ্তর থেকে একটি স্থায়ী পদ সৃষ্টি করা হয়। ইয়ংহাজব্যান্ড ৭৫ বছর ধরে বার্ষিক অর্থ শোধের কথা বলে চুম্বি উপত্যকাকে সমপরিমাণ সময় ব্রিটিশদের অধীনস্থ করার ব্যবস্থা করেন। কিন্তু আম্বান ইয়ু তাই সর্বসমক্ষে এই চুক্তির বিরোধিতা করলে ব্রিটিশরা তিব্বতের ওপর চীনের অধিকার স্বীকার করে ক্ষতিপূরণের অঙ্ক দুই-তৃতীয়াংশ কমিয়ে দেওয়া হয়।

সঠিক অনুচ্ছেদ শিরোনাম কোনটি?
titleA. ছুমিক শেনকোর বিপর্যয়
titleB. লাসায় প্রবেশ ও চুক্তি স্বাক্ষর
titleC. প্রেক্ষাপট
titleD. ফলাফল
উত্তর: titleB
কার্বনিফেরাস যুগের ব্যাপ্তিকাল হল ৩৬ কোটি বছর পূর্ব হতে ৩০ কোটি বছর পূর্ব পর্যন্ত। এই সময় বৈশ্বিক গড় তাপমাত্রা অতীব বেশি ছিল: যদিও কার্বনিফেরাস যুগে তাপমাত্রার গড় ছিল ২০ ডিগ্রি সেলসিয়াস (কিন্তু মধ্য কার্বনিফেরাস যুগে তাপমাত্রা কমে ১০ ডিগ্রি সেলসিয়াস হয়েছিল)। পৃথিবীতে গ্রীষ্মমণ্ডলীয় জলাভূমির প্রাধান্য ছিল এবং প্রচুর উদ্ভিদ প্রজাতি কার্বন উৎপন্ন করে যা ভূগর্ভস্থ কয়লার স্তর (এজন্যে এই যুগের নাম কার্বনিফেরাস) সৃষ্টি করে। এই গ্রীষ্মমণ্ডলীয় জলাভূমির কারণে সৃষ্ট উচ্চ অক্সিজেনের ঘনমাত্রা বৃহদাকার আর্থ্রোপোডদের শ্বসনতন্ত্রের আকার নিয়ন্ত্রণ করার মাধ্যমে তাদের আকার বৃদ্ধির প্রবণতাকে কমিয়ে দিয়েছিল। সম্ভবত এই সময়ের সবচেয়ে গুরুত্বপূর্ণ বিবর্তনীয় ক্রমবিকাশ ছিল অ্যামনিয়টিক ডিমের বিবর্তন যা উভচরকে অধিকতর দূরবর্তী স্থলাভিমুখে স্থানান্তরিত হতে সাহায্য করেছিল এবং এই যুগের সর্বোচ্চ প্রাধান্য বিস্তারকারী মেরুদণ্ডী প্রাণীতে পরিণত করেছিল। এছাড়াও জলাভূমিতে প্রথম সরিসৃপ এবং সিন্যাপসিড সৃষ্টি হয়েছিল। কার্বনিফেরাস জুড়েই শীতলতা প্রবণতা আব্যাহত ছিল যা পার্মো-কার্বনিফেরাস হিমবাহ এবং কার্বনিফেরাস রেইনফরেস্টের পতন ঘটাতে তরান্বিত করেছিল এবং এসময় গন্ডোয়ানার বেশির ভাগ অংশই দক্ষিণ মেরুর চতুর্দিকে অবস্থিত ছিল। 

সঠিক অনুচ্ছেদ শিরোনাম কোনটি?
titleA. ফ্যানারোজোয়িকের মহাযুগসমূহ
titleB. নিওজিন যুগ
titleC. কার্বনিফেরাস যুগ
titleD. জুরাসিক যুগ
উত্তর: titleC
জৈনধর্মের ইতিহাস সংক্রান্ত যে তথ্যগুলি পাওয়া যায় সেগুলি অনিশ্চিত ও খণ্ডিত। জৈনদের মতে রাজা বিম্বিসার (আনুমানিক খ্রিস্টপূর্ব ৫৫৮-৪৯১ অব্দ), অজাতশত্রু (আনুমানিক খ্রিস্টপূর্ব ৪৯২-৪৬০ অব্দ) ও হর্যঙ্ক রাজবংশের উদয়ন জৈনধর্মের পৃষ্ঠপোষক ছিলেন। নন্দ সাম্রাজ্যেও (আনুমানিক খ্রিস্টপূর্ব ৪২৪-৩২১ অব্দ) জৈনধর্ম প্রসার লাভ করেছিল।

সঠিক অনুচ্ছেদ শিরোনাম কোনটি?
titleA. হিন্দুধর্ম
titleB. পার্শ্বনাথ
titleC. রাজকীয় পৃষ্ঠপোষকতা
titleD. পরম্পরা
উত্তর: titleC
কিশোর বয়সীদের দ্বারা সংঘটিত সমাজে বিদ্যমান মূল্যবোধ ও নিয়মনীতি বিরোধী কাজই কিশোর অপরাধ। তবে সামাজিক মূল্যবোধ রাষ্ট্র, শহর, গ্রাম বা এলাকাভেদে বিভিন্ন রকম হয়ে থাকে। এক সমাজে যে কাজ বা আচরণ মূল্যবোধ ও নীতি বিরোধী অন্য সমাজে তা নাও হতে পারে।

অপরাধ বিজ্ঞানী বিসলার বলেছেন- কিশোর অপরাধ হলো প্রচলিত সামাজিক নিয়মকানুনের উপর অপ্রাপ্ত বয়স্ক কিশোরদের অবৈধ হস্তক্ষেপ।

আবার অপরাধ বিজ্ঞানী বার্ট বলেছেন- কোনো শিশুকে তখনই অপরাধী মনে করতে হবে যখন তার অসামাজিক কাজ বা অপরাধ প্রবণতার জন্য আইনগত ব্যবস্থার প্রয়োজন পড়ে।

মূলত বিশেষ ধরনের অস্বাভাবিক ও সমাজ বিরোধী কাজ যা কিশোর-কিশোরীরা সংঘটিত করে তাকে কিশোর অপরাধ বলে।

সঠিক অনুচ্ছেদ শিরোনাম কোনটি?
titleA. কিশোর অপরাধ কি
titleB. বৈশিষ্ট্য
titleC. কিশোর অপরাধ মোকাবিলার উপায়
titleD. বাংলাদেশে সংশোধনমূলক কার্যক্রম
উত্তর: titleA
আইটিউনস এবং স্পটিফাইয়ের মাধ্যমে কুহাদ ইন্ডিয়ার ইন্ডি অ্যালবাম ২০১৯ জেতেন: শীর্ষস্থানীয় ইন্ডিয়ান ইন্ডি হিটস, ২০১৬ এমটিভি ইউরোপ সংগীত পুরস্কারে দা বেস্ট ইন্ডিয়া এক্ট এবং ২০১৬ সালের আন্তর্জাতিক গীতিকার প্রতিযোগিতায় প্রথম স্থান অর্জন করেন। নিক মারফি (চেট ফেকার), ইজি বিজু এবং সিপি ডাবের মতো নামী গীতবাদ্যকারদের মত তিনিও লস এঞ্জেলেস -ভিত্তিক সংস্থা কাটক্রাট মিউজিকের একটি প্রকাশনা চুক্তি সই করেছন। ২০১৮ সালে তিনি রেডিও সিটির স্বাধীনতা পুরষ্কারে সেরা পপ শিল্পী পুরস্কার পেয়েছিলেন। ১১ ই নভেম্বর, ২০১৯, মিনিয়াপলিসে প্রতীক সম্মানিত বিএএমএফ গ্রুপের একটি অংশের সামনে উপস্থাপনের সুযোগ পেয়েছিলেন।

কুহাদের ২০১৮ সালের গানটি "কোল্ড / মেস (ঠান্ডা/ জগাখিচুড়ি" ) আমেরিকার প্রাক্তন রাষ্ট্রপতি বারাক ওবামার "২০১৯ এর প্রিয় সংগীত" তালিকায় স্থান পেয়েছে। 

সঠিক অনুচ্ছেদ শিরোনাম কোনটি?
titleA. প্রথম জীবন এবং পটভূমি
titleB. ইপি / অ্যালবাম
titleC. পেশা
titleD. গান
উত্তর: titleC
মৃদু প্রশান্ত মহাসাগর-প্রভাবিত জলবায়ুর কারণে কোওচির কৃষি রীতিমত সমৃদ্ধ। উপকূলীয় সমভূমিতে সবজি, পাহাড়ি অঞ্চলে ফল চাষ ও গবাদি পশুপালন করা হয়। কৃষির উন্নতির জন্য অনেকগুলি প্লাস্টিকের গ্রীনহাউস নির্মাণ করা হয়েছে। পরিবেশ বান্ধব কৃষি সংক্রান্ত চিন্তাভাবনার ক্ষেত্রেও কোওচি প্রশাসনিক অঞ্চল গুরুত্বপূর্ণ অবদান রাখছে।

সঠিক অনুচ্ছেদ শিরোনাম কোনটি?
titleA. শিল্প
titleB. কৃষি
titleC. ভূগোল
titleD. পর্যটন
উত্তর: titleB
"এনসাইক্লোপিডিয়া অব কোরিয়ান কালচার" "আইগুগগা" "দেশকে ভালোবাসার মন জাগানোর গান" হিসাবে সংজ্ঞায়িত করেছে। "আইগুগগা" নিজেই একটি জাতীয় সঙ্গীত থেকে আলাদা। যখন একটি জাতীয় সঙ্গীত বা "গুগা" () রাজ্যের একটি আনুষ্ঠানিক প্রতীক, "আইগুগা" হল হাঙ্গেরির "সাজ্জাত" বা মার্কিন "দ্য স্টারস অ্যান্ড স্ট্রিপস ফোরএভার"-এর মতো দেশটির প্রতি দেশাত্মবোধের "উদ্রেককারী" যে কোনও গান, প্রাতিষ্ঠানিক বা অফিশিয়ালকে বোঝায়। তবে, জাতীয়ভাবে মনোনীত "আইগুগগা" দেশকে প্রতীকী করার ভূমিকা পালন করে। সাধারণভাবে "সংক্ষেপে", "আইগুগা" শব্দটি দক্ষিণ কোরিয়ার জাতীয় সঙ্গীত বোঝায়। তা সত্ত্বেও, দক্ষিণ কোরিয়ায় এখনও দশটিও বেশি বিদ্যমান "আইগুকগাস" রয়েছে।

সঠিক অনুচ্ছেদ শিরোনাম কোনটি?
titleA. সমালোচনা
titleB. নামকরণ
titleC. উৎপত্তি
titleD. কপিরাইট
উত্তর: titleB
অন্যতম সেনা অধিনায়ক ইকরিমা ইবনে আবি জাহলকে মুসায়লিমার সাথে ইয়ামামায় যোগাযোগের নির্দেশ দেয়া হয়। তবে বলা হয় যাতে খালিদ আসা পর্যন্ত তিনি লড়াইয়ে জড়ান। মুসায়লিমাকে ইয়ামামাতে বাগে আনা আবু বকরের উদ্দেশ্য ছিল। আক্রমণের আশঙ্কায় মুসায়লিমা নিজ ঘাঁটি থেকে বাইরে আসেনি। ইয়ামামা থেকে হুমকি না থাকায় খালিদ উত্তর মধ্য আরবের বিদ্রোহী গোত্রগুলোর বিরুদ্ধে মুক্তভাবে কাজ করতে সক্ষম হন। এরমধ্যে আবু বকর ইকরিমা ইবনে আবি জাহলকে সাহায্য করার জন্য শুরাহবিল ইবনে হাসানাকে প্রেরণ করেন। এরপর আবু বকর খালিদকে আদেশ দেন যেন তিনি মুসায়লিমার বিরুদ্ধে এগিয়ে যান। ইয়ামামায় অবস্থানরত শুরাহবিলের সেনারা খালিদের সহায়তাপ্রাপ্ত হন। অতিরিক্ত হিসেবে আবু বকর বুতাহে খালিদের সাথে যোগ দেয়ার জন্য মদিনায় মুহাজিরিন ও আনসারদের একটি অতিরিক্ত বাহিনী গঠন করেন। বুতাহ থেকে খালিদ ইয়ামামার দিকে অগ্রসর হন। আবু বকর শুরাহবিলকে নির্দেশনা পাঠান যে খালিদের আসার আগ পর্যন্ত যাতে তিনি মুসায়লিমার সাথে লড়াই শুরু না করেন। খালিদের পৌছানোর কিছু আগে শুরাহবিল আক্রমণ করেন তবে ব্যর্থ হন। ৬৩২ সালের ডিসেম্বরে খালিদ তার সেনাদের নিয়ে শুরাহবিলের সাথে যোগ দেন। সে সপ্তাহে ইয়ামামার দুর্গ নগর আত্মসমর্পণ করে।. খালিদ ইয়ামামায় তার সদরদপ্তর স্থাপন করেন। এখান থেকে তিনি ইয়ামামার চারপাশে বিদ্রোহীদের বিরুদ্ধে অভিযান পরিচালনা করেন। ফলে সমগ্র মধ্য আরব মদিনার কাছে আত্মসমর্পণ করে। বাকি অঞ্চলগুলো মুসলিমরা পাঁচ মাসের মধ্যে পরিকল্পিত অভিযানের মাধ্যমে মূলোৎপাটন করে।

সঠিক অনুচ্ছেদ শিরোনাম কোনটি?
titleA. মদিনার প্রতিরক্ষা
titleB. ইয়েমেন
titleC. ইয়ামামা
titleD. আবু বকরের কৌশল
উত্তর: titleC
২০১২–১৩ মৌসুম ভালভাবেই শুরু করেন লামেলা। ১৬ সেপ্টেম্বর, বোলোগনার বিপক্ষে প্রথম গোল করেন তিনি। অক্টোবর এবং নভেম্বরের প্রথম ভাগে দূর্দান্ত নৈপূন্য প্রদর্শন করেন লামেলা। এসময় তিনি ৬ খেলায় ৭ গোল করেন, এর মধ্যে উদিনেসের বিপক্ষে করেন জোড়া গোল, খেলায় রোমা ৩–২ গোলের ব্যবধানে জয় লাভ করে। অন্য গোলগুলো ছিল আটলান্টা, গিনোয়া, প্রামা, পালেরমো এবং লাজিওর বিপক্ষে। এরপর ইনজুরিতে আক্রান্ত হওয়ায় তিনি প্রায় এক মাস মাঠের বাহিরে ছিলেন। ইনজুরি থেকে ফিরেই মিলানের বিপক্ষে জোড়া গোল করেন লামেলা। খেলায় রোমা ৪–২ গোলে জয় লাভ করে। মৌসুমে সব ধরনের প্রতিযোগিতায় তিনি ৩৫ খেলায় ১৫ গোল করেন এবং ৬টি গোলে সহায়তা করেন। রোমার ২০১২–১৩ মৌসুম খুব বাজেভাবে কাটে। কোপা ইতালিয়ার ফাইনালে তারা চির প্রতিদ্বন্দি লাজিওর বিপক্ষে পরাজিত হয়। এছাড়া তারা সিরি এ-তে ষষ্ঠ হয়।

সঠিক অনুচ্ছেদ শিরোনাম কোনটি?
titleA. ক্লাব
titleB. ২০১২–১৩ মৌসুম
titleC. ক্লাব ক্যারিয়ার
titleD. ২০১১–১২ মৌসুম
উত্তর: titleB
ভারতে অস্ত্র বিষয়ক প্রশিক্ষণ নিয়ে খাজা নিজামউদ্দিন ভূঁইয়া সিলেটের কানাইঘাট, মস্তানগঞ্জ, ভরামইদ, নক্তিপাড়া ও মণিপুর বাজারে পাকিস্তানি সেনাবাহিনীর বিরুদ্ধে যুদ্ধ করেন। ১৯৭১ সালের এপ্রিল-মে মাসের প্রথম ১০ দিন প্রশিক্ষণ নেন বিএসএফের কাছে এবং পরের এক মাস ভারতীয় সেনাবাহিনীর কাছে। প্রশিক্ষণ শেষে তিনি সিলেট অঞ্চলের ৪ নম্বর সেক্টরের সাব-সেক্টর জালালপুরের যুদ্ধ পরিচালনার জন্য ‘সাব-সেক্টর সেকেন্ড-ইন-কমান্ড’ হিসেবে দায়িত্বপ্রাপ্ত হন। পরবর্তিতে তিনি সাব-সেক্টর কমান্ডার হিসেবেও দায়িত্ব পান। তার নেতৃত্বে ছিলেন ৪৮৮ জন মুক্তিযোদ্ধা। রণাঙ্গনে তিনি এতই চৌকস ছিলেন যে লোকজন তাকে সামরিক বাহিনীর কোন অফিসার মনে করত। তাকে সবাই ক্যাপ্টেন নিজাম হিসেবে চিনত।

সঠিক অনুচ্ছেদ শিরোনাম কোনটি?
titleA. অন্যান্য কর্মকাণ্ড
titleB. মুক্তিযুদ্ধে অংশগ্রহণ
titleC. সমাধি
titleD. জন্ম ও শিক্ষাজীবন
উত্তর: titleB
২০০৩ সালে বার্সেলোনার নতুন ম্যানেজার হিসেবে দায়িত্ব গ্রহণ করেন ফ্রাংক রাইকার্ড, এছাড়াও দলে যোগ দেন রোনালদিনিয়ো। দলে বিদেশী খেলোয়াড়দের আধিক্যের কারণে রিকেল্‌মকে দুই মৌসুমের জন্য ধারে ভিয়ারিয়ালে পাঠানোর সিদ্ধান্ত নেয় বার্সেলোনা। ২০০৩ থেকে ২০০৫ সালের মধ্যে রিকেল্‌মে নিজেকে ভিয়ারিয়ালের অন্যতম সেরা খেলোয়াড় হিসেবে প্রতিষ্ঠা করেন। তিনি দলে কিছু সাফল্য বয়ে আনেন। ২০০৪–০৫ মৌসুমে ভিয়ারিয়াল লা লিগায় তৃতীয় স্থান অর্জন করে এবং পরের মৌসুমে চ্যাম্পিয়নস লীগে খেলার যোগ্যতা অর্জন করে। ২০০৪–০৫ মৌসুমের শেষ দিকে স্পেনীয় ক্রীড়া সংবাদপত্র মার্কা রিকেল্‌মেকে সবচেয়ে শৈল্পিক খেলোয়াড়ের পুরস্কার প্রদান করে। এছাড়া তিনি ২০০৫ ফিফা বর্ষসেরা খেলোয়াড় পুরস্কারের জন্য মনোনয়নও পান। ঐ মোসুমে তিনি লীগে ৩৫ খেলায় ১৫ গোল করেন।

সঠিক অনুচ্ছেদ শিরোনাম কোনটি?
titleA. ১৯৯৭ দক্ষিণ আমেরিকান যুব চ্যম্পিয়নশিপ
titleB. ১৯৯৯ কোপা আমেরিকা
titleC. আন্তর্জাতিক
titleD. ধার হিসেবে ভিয়ারিয়ালে
উত্তর: titleD
জিয়াউর রহমান ১৯৩৬ সালের ১৯ জানুয়ারি বাংলাদেশের বগুড়া জেলার বাগবাড়ী গ্রামে জন্ম গ্রহণ করেন। জন্ম ও শৈশবে তার ডাক নাম ছিলো কমল। তার পিতার নাম ছিল মনসুর রহমান এবং মাতার নাম ছিল জাহানারা খাতুন ওরফে রানী। পাঁচ ভাইদের মধ্যে জিয়াউর রহমান ছিলেন দ্বিতীয়। তার পিতা কলকাতা শহরে এক সরকারি দপ্তরে রসায়নবিদ হিসেবে কর্মরত ছিলেন। তার শৈশবের কিছুকাল বগুড়ার গ্রামে ও কিছুকাল কলকাতা শহরে অতিবাহিত হয়। ভারতবর্ষ বিভাগের পর তার পিতা পশ্চিম পাকিস্তানের করাচি শহরে চলে যান। তখন জিয়া কলকাতার হেয়ার স্কুল ত্যাগ করেন এবং করাচি একাডেমী স্কুলে ভর্তি হন। ঐ স্কুল থেকে তিনি ১৯৫২ সালে কৃতিত্বের সঙ্গে মাধ্যমিক শিক্ষা সমাপ্ত করেন এবং তারপর ১৯৫৩ সালে করাচিতে ডি.জে. কলেজে ভর্তি হন। একই বছর তিনি কাকুল মিলিটারি একাডেমীতে অফিসার ক্যাডেট হিসেবে যোগদান করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক সম্পর্ক
titleB. প্রাথমিক জীবন
titleC. আইন শৃঙ্খলা
titleD. শেখ মুজিব হত্যা ও পরবর্তী সময়
উত্তর: titleB
১৯১৬ খ্রিষ্টাব্দে বামনা গ্রামের প্রাথমিক বিদ্যালয়ে উমাশঙ্করের শিক্ষাজীবন শুরু হয়। ১৯২১ এ ইডর বিদ্যালয়ে চতুর্থ শ্রেণীতে উত্তীর্ণ হওয়ার পর ১৯২৭ খ্রিঃ পর্যন্ত তিনি ইডরের প্রতাপ উচ্চবিদ্যালয়ে পড়াশোনা করেন। এই বিদ্যালয়ে স্থানীয় ভাষা ও ইংরেজিতে শিক্ষাদান করা হত। ১৯২৭ এ আমেদাবাদের প্রোপ্রাইটরি উচ্চবিদ্যালয় থেকে তিনি ম্যাট্রিকুলেশন পাশ করেন। ১৯২৮ এ গুজরাত কলেজে ভর্তি হন ও সেখানে ১৯৩০ পর্যন্ত ছাত্রাবস্থায় অতিবাহিত করেন। এর পর মুম্বাইয়ের এলফিনস্টোন কলেজে তিনি স্নাতক স্তরের পাঠক্রমে ভর্তি হন। সেখান থেকে অর্থনীতি ও ইতিহাস বিষয়ে দ্বিতীয় বিভাগে উত্তীর্ণ হন। এর পর মুম্বাই বিশ্ববিদ্যালয় থেকে সংস্কৃত ও গুজরাতি ভাষায় প্রথম শ্রেণীতে এম.এ. ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. শৈশব
titleC. শিক্ষা
titleD. শিক্ষক জীবন
উত্তর: titleC
অকল্যান্ডে অবস্থানকালে লরি ক্লাব ক্রিকেটে অংশ নেন। জানুয়ারি, ১৯১৮ সালে অকল্যান্ডের উইকেট-রক্ষক হিসেবে ওয়েলিংটনের বিপক্ষে খেলেন। খেলায় অকল্যান্ড হেরে যায়। কিন্তু, লরি, ২৮ ও ১০ রান তুলেন। কেবলমাত্র আর একজন খেলোয়াড়ই তার তুলনায় অধিক রান তুলতে পেরেছিলেন। এছাড়াও, দুই ক্যাচ ও এক স্ট্যাম্পিংয়ের সাথে নিজের নামকে যুক্ত করেন।

কর্মক্ষেত্র থেকে ছাড়পত্র পাবার পর ইংল্যান্ডে অবস্থান করতে থাকেন। ১৯২০ সালে তিন সন্তানকে কেমব্রিজে ও দুই কন্যাকে বিদ্যালয়ে অধ্যয়নের প্রেক্ষিতে তার পরিবার ইংল্যান্ডে চলে আসে। কেমব্রিজে প্রথম বছর শুরুর পূর্বেই আগস্ট ও সেপ্টেম্বর, ১৯২০ সালে ইনকগনিটি ক্রিকেট দলের সাথে উত্তর আমেরিকা সফরে যান। ১৯ বছর বয়সী ডগলাস জারদিনও ঐ দলে ছিলেন।

ক্রিকেটে পরিষ্কার ধারনা থাকা স্বত্ত্বেও কেমব্রিজে প্রথম দুই বছর তাকে প্রথম শ্রেণীর দলে অংশগ্রহণের জন্য বেশ সংগ্রাম করতে হয়েছিল। তবে তিনি তার ব্লু লাভে সক্ষমতা দেখাতে পারেননি। সমারসেটের পক্ষে কিছু খেলায় অংশ নেন তিনি।

১৯২২-২৩ মৌসুমে আর্চি ম্যাকলারেনের নেতৃত্বে এমসিসি দলের সদস্যরূপে অস্ট্রেলিয়া ও নিউজিল্যান্ড সফরের জন্য মনোনীত হন। নিউজিল্যান্ডের বিপক্ষে ৫৪, ৬১, ১৩ ও ১৩০ রান তুলেন। তন্মধ্যে ১৩০ রানের মনোজ্ঞ সেঞ্চুরিটি ১৬৭ মিনিটে তুলেন যা তার প্রথম সেঞ্চুরি ছিল। ১৯২৩ সালে কেমব্রিজ বিশ্ববিদ্যালয়ের সদস্যরূপে ল্যাঙ্কাশায়ারের বিপক্ষে ১৭০ মিনিটে ১৬১ রান তুলে মৌসুম শুরু করেন। এরফলে বিশ্ববিদ্যালয় দলের পক্ষে স্থান লাভ নিশ্চিত হয়। এ মৌসুমে কেমব্রিজ, সমারসেট ও লর্ডসে জেন্টলম্যানের সদস্যরূপে নিজস্ব সেরা মৌসুম অতিবাহিত করেন তিনি। এ সময়ে তিনি ৩৫.৫৪ গড়ে ১৫৬৪ রান তুলেন।

১৯২৪ সালে কেমব্রিজ বিশ্ববিদ্যালয় দলকে নেতৃত্ব দেন। লর্ডসে অক্সফোর্ড বিশ্ববিদ্যালয় দলের বিপক্ষে বার্ষিকী আকারে অনুষ্ঠিত খেলায় দলকে জয়লাভে সহায়তা করেন তিনি। ডিগবি জেপসন তার অধিনায়কত্বের বিষয়ে মন্তব্য করেন যে, ‘মাঠে দল পরিচালনায় তিনি কোন খুঁত রাখেননি, কোন জড়তার ভাব রাখেননি। প্যাভিলিয়নে অবস্থান করে যে-কোন দর্শকই অনুধাবন করবেন যে একজন ব্যক্তি দশজনের উপর বিরাট প্রভাব বিস্তার করে রেখেছেন।’ ইংরেজ মৌসুম শেষ হবার পর তিনি পুণরায় ইনকগনিটির সাথে উত্তর আমেরিকা সফরে যান।

১৯২৪ সালে তার পরিবার নিউজিল্যান্ডে ফিরে আসে। তিন ভাইয়ের প্রত্যেকেই কেমব্রিজ বিশ্ববিদ্যালয় থেকে তাঁদের ডিগ্রী লাভ করেছেন। ওকাওয়ার কাছাকাছি এলাকায় ২৭০০ একর ও ৬০০০ একরের দুইটি খামার ক্রয় করেন টম। ১৯৪৪ সালে পিতার মৃত্যুর পর টম ওকাওয়ায় বসতি স্থাপন করেন।

১৯২৪-২৫ মৌসুমে কোন প্রথম-শ্রেণীর ক্রিকেট খেলায় অংশগ্রহণ করেননি তিনি। ১৯২৫-২৬ মৌসুমে অস্ট্রেলিয়া সফরের জন্য নিউজিল্যান্ড দলের সদস্য মনোনীত হন। চারটি প্রথম-শ্রেণীর ক্রিকেট খেলার সবকটিতেই অংশ নেন। তন্মধ্যে, মাত্র ৯০ মিনিটে দক্ষিণ অস্ট্রেলিয়ার বিপক্ষে ১২৩ রান তুলেন।

১৯২৭ সালে নিউজিল্যান্ড ক্রিকেট কাউন্সিল ইংল্যান্ডে পূর্ণাঙ্গ মৌসুম খেলার জন্য দল প্রেরণের সিদ্ধান্ত নেয়। অবশেষে ১৯২৬-২৭ মৌসুমে প্লাঙ্কেট শীল্ডে অভিষেক ঘটে লরি'র। ওয়েলিংটনের পক্ষে খেলে ৬৪.২৫ গড়ে ২৫৭ রান তুলে শীর্ষস্থান দখল করেন। ওয়েলিংটনের পক্ষে অধিনায়কত্ব না করা স্বত্ত্বেও ১৯২৭ সালে নিউজিল্যান্ড দলকে তাদের সবচেয়ে গুরুত্বপূর্ণ সফরে নেতৃত্ব দেয়ার সুযোগ ঘটে তার।

সঠিক অনুচ্ছেদ শিরোনাম কোনটি?
titleA. অবসর
titleB. প্রারম্ভিক জীবন
titleC. খেলোয়াড়ী জীবন
titleD. শিক্ষাজীবন
উত্তর: titleC
আদানা ভূমধ্যসাগরের উত্তর-পূর্বে অবস্থিত এবং চুকোরোভা সমতলীয় অঞ্চলের প্রবেশপথ হিসেবে কাজ করে, যা ঐতিহাসিকভাবে পশ্চিম বিশ্বে জিলিজিয়ান সমতলীয় অঞ্চল হিসেবে পরিচিত ছিল। এই বিস্তীর্ণ সমতলীয় ভূমি পৃথিবীর সর্বাধিক উর্বর অঞ্চলগুলোর মধ্যে অন্যতম। আদানার পশ্চিমে চুকোরোভা এবং তারসুস থেকে আগত রাস্তা আদানার তাউরাস পর্বতের সম্মুখ দিয়ে আগ্রসর হয়। রাস্তাটি বিখ্যাত জিলিজিয়ান গেটের মধ্যে দিয়ে যায়, জিলিজিয়ান গেট হল পাথুরে অঞ্চলবিশেষ। 
আদানা শহর সেয়হান জলাধার দিয়ে বেষ্টিত, এই জলাধারটি ১৯৫৬ সালে প্রতিষ্ঠিত হয়। এটি জলবিদ্যুৎ শক্তি দ্বারা নির্মিত হয়েছে এবং এর উদ্দেশ্য ছিল চুকোরোভা অঞ্চলের সমতলীয় ভূমিতে সেচ কর্মের জন্য পানি সরবরাহ করা। এই জলাধার হতে উদ্ভূত দুইটি সেচ প্রণালী শহরের কেন্দ্র দিয়ে পূর্ব হতে পশ্চিম দিকে অগ্রসর হয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. জলবায়ু
titleC. গণমাধ্যম
titleD. ভৌগোলিক বৈশিষ্ট্য
উত্তর: titleD
বিজেপির অর্থনৈতিক নীতি দল গঠিত হওয়ার পর থেকে সময়ে সময়ে পরিবর্তিত হয়েছে। দলের মধ্যেও বিভিন্ন ধরনের অর্থনৈতিক আদর্শ রয়েছে। ১৯৮০-এর দশকে জনসংঘের মত বিজেপিও আরএসএস ও আরএসএস-অনুমোদিত সংগঠনগুলির ধারণা অনুসরণ করত। সেই সময় বিজেপি স্বদেশি (দেশীয় শিল্প উৎপাদনে উৎসাহ দান) ও সংরক্ষণমূলক রফতানি নীতি সমর্থন করত। যদিও বিজেপি সেই সময় অর্থনৈতিক উদারীকরণ সমর্থন করত এবং কংগ্রেসের পৃষ্ঠপোষকতাপ্রাপ্ত রাষ্ট্রায়ত্ত্ব শিল্পায়নের বিরোধিতা করত।

১৯৯৬ সালের নির্বাচনের সময় বিজেপি সংরক্ষণবাদ থেকে সরে আসে এবং বিশ্বায়নের নীতি গ্রহণ করে। উক্ত নির্বাচনের ইস্তাহারে বিজেপি অগ্রাধিকারপ্রাপ্ত ক্ষেত্রগুলিতে অধিকতর বিদেশি বিনিয়োগ ও অন্যান্য ক্ষেত্রগুলিতে সীমাবদ্ধ বিদেশি বিনিয়োগের কথা উল্লেখ করেছিল। ১৯৯৮ সালে ক্ষমতায় আসার সময় দল বিশ্বায়নের দিকে আরও বেশি ঝুঁকে পড়ে। এই সরকারের শাসনকালে প্রচুর বিদেশি কোম্পানি ভারতে বিনিয়োগ করে। বামপন্থী দলগুলি এবং বিজেপির অনুমোদিত সংগঠনসমূহ (আরএসএস ও স্বদেশি জাগরণ মঞ্চ) এর সমালোচনা করেছিল। কমিউনিস্ট দলগুলি বলেছিল যে বিজেপি নব্যউদার মতবাদের দ্বারা বিশ্ব ব্যাংক ও মার্কিন যুক্তরাষ্ট্র সরকারকে তুষ্ট করার চেষ্টা করছে। একইভাবে আরএসএস বলেছিল, বিজেপি আর স্বদেশি আদর্শের প্রতি দায়বদ্ধ নেই।

১৯৯৮-২০০৪ পর্যায়ে এনডিএ শাসনকালে বিপুল হারে উদারীকরণ ও সরকারি সংস্থাগুলির বেসরকারিকরণ ঘটে। এই সরকার ট্যারিফ-রিডিউসিং মেজার প্রবর্তন করে। এই উদারীকরণ ছিল ১৯৯০-এর দশকে কংগ্রেস সরকারের চালু করা অর্থনৈতিক উদারীকরণের অনুসারী। এনডিএ শাসনকালে ভারতের জিডিপি উল্লেখযোগ্য হারে বৃদ্ধি পায়। ২০০৪ সালের এনডিএ-র নির্বাচনী শ্লোগান ছিল ‘ইন্ডিয়া শাইনিং’। মুক্ত বাজার সমাজের সব ক্ষেত্রে সমৃদ্ধি আনবে – এই বিশ্বাস ছিল উক্ত শ্লোগানের ভিত্তি। কিন্তু ২০০৪ সালের নির্বাচনে দলের আশাতীত পরাজয়ের পর রাজনৈতিক ব্যাখ্যাকারেরা বলেছিলেন, বিজেপির অর্থনৈতিক নীতি দরিদ্র মানুষের চাহিদার দিক থেকে সরকারের মুখ ঘুরিয়ে দিয়েছিল কর্পোরেট ক্ষেত্রের দিকে।

বিজেপির আর্থিক নীতির পরিবর্তন রাজ্য সরকারগুলির ক্ষেত্রেও লক্ষিত হয়েছে। বিশেষত গুজরাত রাজ্যে, যেখানে বিজেপি প্রায় ১৬ বছর ক্ষমতায় রয়েছে, সেখানে এই পরিবর্তনের প্রভাব দেখা গিয়েছে। ২০০২ থেকে ২০১৪ সাল পর্যন্ত গুজরাতে নরেন্দ্র মোদীর সরকার নব্য-উদার নীতিকে কঠোরভাবে অনুসরণ করে রাজ্যের প্রভূত উন্নতি সাধন করে। পরিকাঠামো ও সার্ভিস ক্ষেত্রে ব্যাপক হারে বেসরকারিকরণ এবং শ্রম ও পরিবেশ নীতির পরিবর্তন এই নীতির অন্যতম অঙ্গ। ব্যবসায়িক ক্ষেত্রে এই নীতি প্রশংসিত হলেও, রাজনৈতিক ব্যাখ্যাকারেরা এটিকে উত্তবিত্ত তোষণের নীতি বলে সমালোচনা করেন।

সঠিক অনুচ্ছেদ শিরোনাম কোনটি?
titleA. পাদটীকা
titleB. অর্থনৈতিক নীতি
titleC. সাধারণ নির্বাচনে জয়লাভ, ২০১৪
titleD. টীকা ও তথ্যসূত্র
উত্তর: titleB
সাধারণ পাশা ছোট ঘনক হয়, প্রায়ই জুড়ে। এটির পৃষ্ঠে এক থেকে ছয় পর্যন্ত সংখ্যা থাকে, সাধারণত পিপস নামে গোলাকার বিন্দুর ধরন দিয়ে। (যদিও মাঝে মধ্যে আরবি সংখ্যার ব্যবহার দেখা যায়, এ জাতীয় পাশা কম দেখা যায়))

একটি আধুনিক পাশার বিপরীত দিকগুলি ঐতিহ্যগতভাবে যোগ করে ৭ পাওয়া যায়, যার প্রতিটি কোণের ১, ২ এবং ৩ পৃষ্ঠ মিলিত হয়। একটি পাশার পৃষ্ঠ এই শিখরটি সম্পর্কে ঘড়ির কাঁটার দিকে বা ঘড়ির কাঁটার বিপরীতে স্থাপন করা হয় । যদি ১, ২, এবং ৩ মুখগুলি ঘড়ির কাঁটার বিপরীতে চালায় তখন পাশাটিকে "ডান হাত" বলা হয়। যদি সেই মুখগুলি ঘড়ির কাঁটার দিকে চালিত হয় তখন পাশাটিকে "বাম-হাত" বলা হয়। পাশ্চাত্য পাশা সাধারণত ডানহাতে এবং চাইনিজ পাশা সাধারণত বাম-হাতের হয়। 

পাশার উপরের পিপ নির্দিষ্ট চিহ্ন দিয়ে সাজানো হয়। এশীয় পাশায় পশ্চিমা দেশগুলির মতো একই ধরনের, তবে পিপগুলি মুখের কেন্দ্রস্থলের কাছাকাছি থাকে; তাছাড়া, পিপগুলি এশিয়ান পাশায় বিভিন্ন আকারের হয় এবং পিপস ১ এবং ৪ লাল রঙের হয়। লাল চৌকো ভারতীয় হতে পারে। কিছু পুরানো সেটগুলোতে, "এক" পিপ একটি বর্ণহীন খাদ।

সঠিক অনুচ্ছেদ শিরোনাম কোনটি?
titleA. প্রতীক
titleB. ইতিহাস
titleC. উৎপাদন
titleD. বিন্যাস
উত্তর: titleD
সুদান জনপ্রতিনিধিত্বশীল প্রেসিডেন্সিয়াল যুক্তরাষ্ট্র। দেশটির রাষ্ট্রপ্রধান, সরকারপ্রধান এবং সেনাপ্রধান হলেন প্রেসিডেন্ট। আইন প্রণয়নের ক্ষমতা সরকার ও নির্বাচিত দু’টি কক্ষের। বিচার বিভাগ স্বাধীন। 

দেশটির বর্তমান প্রেসিডেন্ট ওমর আল বশির সর্বময় ক্ষমতার অধিকারী। ১৯৮৯ সালে বিপ্লবের পর দেশটিতে নতুন আঙ্গিকে রাজনৈতিক ব্যবস্থা গড়ে ওঠে। ১৯৯৩ সালে সুদান একদলীয় সরকারের দেশে পরিণত হয়। সুদানে নিম্নকক্ষের সদস্য ৪৫০ জন এবং উচ্চকক্ষের সদস্য ৫০ জন।

সঠিক অনুচ্ছেদ শিরোনাম কোনটি?
titleA. সরকারপদ্ধতি
titleB. আবদ আল্লাহর শাসন
titleC. অর্থনীতি
titleD. পররাষ্ট্রনীতি
উত্তর: titleA
২০০৭ সালের জুনে সম্মেলনের ঘোষণা দেয়া হয়। তিন দলীয় সম্মেলনকে চার দলীয় সম্মেলনে উন্নীত করা হয়। কোরীয় পেনিনসুলার নিউক্লিয়ার সংক্রান্ত ইস্যু সমাধানে এর আয়োজন করা হয়েছিল। একই সাথে দুই কোরিয়ার মধ্যকার অর্থনৈতিক সম্পর্ক উন্নয়নও এই সম্মেলনের বিষয়বস্তু ছিল। পূর্বের সাক্ষাৎ উত্তর কোরিয়াতে হওয়ায় ধারণা করা হয়েছিল ২০০৭ সালের সম্মেলন দক্ষিণ কোরিয়ার মাটিতে হবে। সেই ধারণা অবশ্য ভুল প্রমাণিত হয় , যখন দ্বিতীয়বারের মতো আন্তঃকোরীয় সম্মেলন উত্তর কোরিয়ার পিয়ংইয়াং এ ঘটে।
এই সাক্ষাতে হওয়া আলোচনার কোন নথি দক্ষিণ কোরিয়ার আর্কাইভে না থাকায় ২০১৩ সালে দুই দেশের সীমান্তরেখা নিয়ে মতবিরোধের সৃষ্টি হয়। সে সময় দক্ষিণ কোরিয়ার ইন্টেলিজেন্স বিভাগ নিজেদের তৈরি এই আলোচনার নথি প্রকাশ করে। যেখানে তৎকালীন দক্ষিণ কোরিয়ার রাষ্ট্রপতি কিম জং ইলের সাথে উত্তরীয় সীমান্ত রেখার ব্যাপারে সহমত প্রকাশ করেন।


সঠিক অনুচ্ছেদ শিরোনাম কোনটি?
titleA. সারসংক্ষেপ
titleB. ২০১৮ আন্তঃকোরীয় সম্মেলন
titleC. ২০০৭ আন্তঃকোরীয় সম্মেলন
titleD. ২০০০ আন্তঃকোরীয় সম্মেলন
উত্তর: titleC
ষোড়শ শতকের পূর্ব বাংলার হাওড় অঞ্চল। এ অঞ্চলের কবি দিজবংশীদাস ভট্টাচার্যের কন্যা চন্দ্রাবতী'র প্রেম হয় অপর কবি জয়ানন্দের সাথে। চন্দ্রাবতীকে সাত পাকে বাধার প্রতিজ্ঞা করে জয়ানন্দ। বিশ্বাস ঘাতক জয়ানন্দ চন্দ্রাবতীর মন ভেঙ্গে বিয়ে করে একজন বিধর্মীকে। বেদনাহত চন্দ্রাবতী তাঁর বাবার নির্মিত শিব মন্দিরে নিজেকে গুটিয়ে নেন এবং মাতৃভাষায় 'রামায়ণ' পালা রচনায় ব্রতী হন। নিজে উপেক্ষিত হয়েছেন। মহাকাব্য রামায়ণে উপেক্ষিত হয় সীতা। তাই তাঁর রচিত রামায়ণ পালায় উপেক্ষিত সীতা হয়ে ওঠেন মূল চরিত্র। এদিকে অনুশোচনায় পুড়ে ফিরে আসে জয়ানন্দ। ধ্যানমগ্ন চন্দ্রার মনে ঠাঁই হয়না ফিরে আসা জয়ানন্দের। জয়ানন্দ চন্দ্রার ধ্যান ভাংতে না পেরে নিজের জীবন অবসান ঘটান। ধ্যান হতে উঠে চন্দ্রাবতী, জয়ানন্দের আত্মাহুতির ব্যাপারে জ্ঞ্যাত এবং মর্মাহত হন। মর্মাহত চন্দ্রাবতী তাঁর জীবন উৎসর্গ করেন রামায়ণ পাঠ আর পালা লিখনে।

সঠিক অনুচ্ছেদ শিরোনাম কোনটি?
titleA. কুশীলব
titleB. গল্পসুত্র
titleC. প্রচারণা, প্রদর্শণ ও মুক্তি
titleD. চিত্রায়ন
উত্তর: titleB
মোজাম্মেল হক বাল্যকাল থেকে তিনি একজন মেধাবী ছাত্র ছিলেন। তিনি তামাচিকা বাড়ি ইংলিশ স্কুল ও এরপর শান্তিপুর মিউনিসিপাল উচ্চ বিদ্যালয়ে শিক্ষালাভ করেন। "কলকাতা সাপ্তাহিক সময়ে" তিনি সাংবাদিক হিসেবে যোগ দেন। তিনি ৪০ বছর যাবত শান্তিপুর মিউনিসিপালটির কমিশনার ও তিন বছর ভাইস-চেয়ারম্যান ছিলেন। পাশাপাশি নদীয়ার জেলা বোর্ডের শিক্ষা কমিটির সদস্য হিসেবে ৩০ বছর ও অনারারি ম্যাজিস্ট্রেট হিসেবে ২০ বছর দায়িত্ব পালন করেন। তিনি বঙ্গীয় মুসলমান সাহিত্য সমিতির ভাইস-প্রেসিডেন্ট ছিলেন। এখানে তিনি প্রখ্যাত কবি কাজি নজরুল ইসলামের সাক্ষাত পান এবং তাদের মধ্যে বন্ধুত্বপূর্ণ সম্পর্ক গড়ে উঠে। পরে তিনি শান্তিপুর জুনিয়র জুবিলি মাদ্রাসার শিক্ষক নিযুক্ত হন। তার পুত্র স্যার আজিজুল হক বাংলার শিক্ষামন্ত্রী হলে তিনি মাদ্রাসাটিকে শান্তিপুর মুসলিম উচ্চ বিদ্যালয়ে রূপান্তর করেন।

সঠিক অনুচ্ছেদ শিরোনাম কোনটি?
titleA. শিক্ষা ও কর্মজীবন
titleB. জন্ম ও পরিবার
titleC. গুরুত্বপূর্ণ কর্ম
titleD. মৃত্যু
উত্তর: titleA